APSTIPRINU

Viesītes novada pašvaldības

Iepirkumu komisijas priekšsēdētāja

\_\_\_\_\_\_\_\_\_\_\_\_\_\_S. Puzāne

2020.gada 11.martā

Publisko iepirkumu likumā nereglamentētā iepirkuma

**Ielu apgaismojuma izbūve Saukas pagastā, Viesītes novadā**

**ID nr. VNP 2020/N – 12**

**instrukcija**

1. **Informācija par pasūtītāju**

|  |  |
| --- | --- |
| **Pasūtītāja nosaukums** | Viesītes novada pašvaldība |
| **Juridiskā adrese** | Brīvības iela 10, Viesīte, Viesītes novads, LV-5237 |
| **Reģistrācijas numurs** | 90000045353 |
| **Tālrunis, fakss** | Tālr./fakss 65245920, mob.26450477 |
| **Kontaktpersonas** | * Iepirkumu komisijas sekretāre – Silvija Eglīte, 65245920, 26450477, e-pasts [silvija.eglite@viesite.lv](mailto:silvija.eglite@viesite.lv); * Būvinženieris Gatis Puzāns – 65245492, e-pasts [gatis.puzans@viesite.lv](mailto:gatis.puzans@viesite.lv) |
| **Darba laiks** | P,O, T, C no plkst. 0800 līdz 1200 un no plkst.1230-1700;  Piektdienās no plkst. 0800 līdz 1200 un no plkst.1230-1430 |

1. **Iepirkuma metode**
   1. Iepirkums tiek organizēts atbilstīgi Viesītes novada domes 2018.gada 19.aprīlī apstiprinātajiem noteikumiem Nr. 2018/4 „Par kārtību, kādā tiek veikti Publisko iepirkumu likumā nereglamentētie iepirkumi”[[1]](#footnote-1) (<http://www.viesite.lv/wp-content/uploads/2018/04/Kartiba_Nereglamentetiem_iepirkumiem.pdf> ).
2. **Iepirkuma priekšmets**
   1. Iepirkuma priekšmets ir ielu apgaismojuma izbūve Saukas ciemā, Saukas pagastā Viesītes novadā (turpmāk tekstā – būvdarbi) atbilstīgi paskaidrojuma rakstam.
   2. Būvdarbi jāveic atbilstīgi SIA “Hanza-elektro” izstrādātajiem un Krustpils novada būvvaldē apstiprinātajam paskaidrojuma rakstam: **Nr. 3-24/18/54 “Ielu apgaismojuma izbūve Saukas ciemā, Saukas pagasts, Viesītes novads”.**
3. **Paredzamais līguma izpildes laiks, vieta**
   1. Līguma izpildes laiks: Būvdarbi jāveic trīs mēnešu laikā no būvdarbu uzsākšanas un objekts jānodod ekspluatācijā ne vēlāk kā līdz līdz **2020. gada 15. oktobrim**.
   2. Būvdarbu veikšanas adrese: Saukas ciems, Saukas pagasts, Viesītes novads.
4. **Prasības pretendentam**
   1. Pretendents ir reģistrēts atbilstoši normatīvo aktu prasībām.
   2. Pretendents reģistrēts Būvkomersantu reģistrā un tam ir uz darba līguma pamata nodarbināts būvdarbu vadītājs elektroietaišu izbūves darbu vadīšanā līdz 1 kV.
   3. Pretendenta vidējais finanšu apgrozījums trīs iepriekšējos gados būvniecībā nav mazāks par EUR 28000.
5. **Piedāvājuma noformēšana**

6.1.Pretendentam jāiesniedz:

* + 1. pieteikums (1.pielikums);
    2. Būvdarbu tāmes (03.05.2017. MK noteikumu „Noteikumi par Latvijas būvnormatīvu LBN 501-17 „Būvizmaksu noteikšanas kārtība”) ieskenētā veidā un Excel vai līdzvērtīgā formātā.
    3. Būvdarbu izpildes laika grafiks pa nedēļām, norādot veicamos darbus tehnoloģiskā secībā. Laika grafikā pretendents norāda plānoto būvdarbu izpildes laiku -no būvdarbu uzsākšanas (t.sk. ieraksta iegūšanu paskaidrojuma rakstā par būvdarbu nosacījumu izpildi) līdz to pabeigšanai (ieraksta iegūšanu paskaidrojuma rakstā par būvdarbu pabeigšanu). Sagatavojot laika grafiku pretendents var izvēlēties būvdarbu veikšanas laiku 4.1. punktā noteiktajā termiņā.

1. **Piedāvājuma iesniegšanas laiks un vieta**
   1. Piedāvājums iesniedzams ieskenētā (vai ar drošu elektronisko parakstu) veidā uz e-pastu [silvija.eglite@viesite.lv](mailto:silvija.eglite@viesite.lv) **2020. gada 17. martam plkst. 17:00**.
   2. Pasūtītājs nodrošina iesniegto piedāvājumu konfidencialitāti līdz iesniegšanas termiņa beigām.
2. **Vērtēšanas kritēriji**
   1. Tiek izvērtēta un pārbaudīta pretendenta piedāvājuma atbilstība instrukcijas prasībām:
      1. Būvniecības informācijas sistēmā <https://bis.gov.lv/bisp/lv> - vai pretendents ir reģistrēts Būvkomersantu reģistrā un vai tam ir atbilstošs speciālists; būvkomersanta apgrozījums.
      2. Valsts ieņēmumu dienesta vietnē <https://www6.vid.gov.lv/VID_PDB> - vai pretendentam nav apturēta saimnieciskā darbība.
      3. LR Uzņēmumu reģistra vietnē <https://info.ur.gov.lv> – informācija par maksātnespējas, bankrota vai likvidācijas procesiem.
      4. Vai tāmēs ietvertas visas izmaksas un vai nav aritmētisko kļūdu.
   2. No piedāvājumiem, kas atbilst visām prasībām, tiks izvēlēts piedāvājums ar ***zemāko cenu***(tiks ņemta vērā kopējā piedāvājumā norādītā līgumcena EUR bez PVN).
   3. Pasūtītājs tiesīgs pieprasīt pretendentiem papildus informāciju, lai pārliecinātos par pretendenta spējām izpildīt līgumu.
   4. Ja pretendenta piedāvājums neatbilst šīs instrukcijas prasībām, pretendenta piedāvājums var tikt noraidīts.
   5. Ja pretendentu piedāvātās cenas pārsniedz pasūtītāja finanšu iespējas, iepirkums tiek pārtraukts.
3. **Iepirkuma līgums**
   1. Pasūtītājs slēgs ar izraudzīto pretendentu iepirkuma līgumu (3. pielikums), pamatojoties uz pretendenta piedāvājumu.
   2. Ja izraudzītais pretendents atsakās slēgt līgumu, tad pasūtītājam ir tiesības slēgt līgumu ar nākamo pretendentu, kas piedāvājis zemāku cenu.
   3. Pasūtītājs savā pircēja profilā publicē uzvarējušā pretendenta nosaukumu, reģ. nr. un līguma summu EUR bez PVN.
   4. Avanss Būvuzņēmējam nav paredzēts.

Pielikumā:

1. Pieteikuma veidlapa.
2. Līguma projekts.
3. Darbu apjomi (atsevišķā datnē).
4. Paskaidrojuma raksts ar pielikumiem (atsevišķā datnē).

1.pielikums

**dalības pieteikums iepirkumam**

iepirkumam

**Ielu apgaismojuma izbūve Saukas pagastā, Viesītes novadā**

**ID nr. VNP 2020/N – 12**

|  |  |  |  |
| --- | --- | --- | --- |
| Informācija par pretendentu | | | |
| Pretendenta nosaukums: |  | | |
| **Reģistrācijas numurs un datums komercreģistrā:** |  | | |
| **Reģistrācijas numurs un datums Būvkomersantu reģistrā:** |  | | |
| Juridiskā adrese: |  | | |
| Pasta adrese: |  | | |
| Tālrunis: |  | | |
| E-pasta adrese: |  | | |
| Interneta vietne: |  | | |
|  | | | |
| Finanšu rekvizīti | | | |
| Kredītiestādes nosaukums: |  | | |
| Kredītiestādes kods: |  | | |
| Konta numurs: |  | | |
|  | | | |
| Informācija par pretendenta kontaktpersonu (atbildīgo personu) | | | |
| Vārds, uzvārds: |  | | |
| Ieņemamais amats: |  | | |
| Tālrunis: |  |  |  |
| E-pasta adrese: |  | | |

Ar šo apliecinām

savu dalību iepirkumā „ **Ielu apgaismojuma izbūve Saukas pagastā, Viesītes novadā”,** identifikācijas N**r. VNP 2020/N – 12**

1. esam iepazinušies ar iepirkuma instrukciju un piekrītam visiem tajā minētajiem noteikumiem, tie ir skaidri un saprotami, iebildumu un pretenziju pret tiem nav.
2. Apliecinām, ka uzņēmumam nav apturēta saimnieciskā darbība, tas nav maksātnespējīgs un netiek likvidēts.
3. mūsu piedāvājums ir spēkā līdz līguma noslēgšanai.
4. ja pasūtītājs izvēlēsies šo piedāvājumu, apņemamies pilnībā tāmēs norādītos darbus paveikt no \_\_\_\_\_\_līdz \_\_\_\_\_\_\_\_\_\_\_.
5. mūsu piedāvātā līguma cena ir EUR \_\_\_\_\_\_\_\_\_\_\_ bez pievienotās vērtības nodokļa.
6. Būvdarbus vadīs \_\_\_\_\_\_\_\_\_\_\_\_\_\_\_\_\_ (elektroietaišu izbūves darbu būvdarbu vadītāja līdz 1 kV vārds, uzvārds, sertifikāta nr.).
7. Būvdarbu garantija ir 36 mēneši no nodošanas pieņemšanas akta parakstīšanas dienas. Pielikumā būvdarbu tāmes uz \_\_\_\_\_ lapām.

|  |  |  |  |  |
| --- | --- | --- | --- | --- |
|  |  |  |  |  |
| vieta | datums | amats | paraksts | amatpersonas vārds, uzvārds |

2.pielikums

**Līguma projekts**

iepirkumam

**Ielu apgaismojuma izbūve Saukas pagastā, Viesītes novadā**

**ID nr. VNP 2019/N – 31**

Viesītē, Viesītes novadā 2020.gada \_\_\_.\_\_\_\_\_\_\_\_\_\_\_

**Viesītes novada pašvaldība**, reģ.Nr.90000045353, Brīvības iela 10, Viesīte, Viesītes novads, LV-5237, tās domes priekšsēdētāja **Alfona Žuka** personā, kas rīkojas pamatojoties uz pašvaldības nolikumu (turpmāk - Pasūtītājs), no vienas puses,

un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**adrese: \_\_\_\_\_\_\_\_\_\_\_, tās \_\_\_\_\_\_\_\_\_ \_\_\_\_\_\_\_\_ personā, kurš rīkojas pamatojoties uz \_\_\_\_\_\_\_, turpmāk – Būvuzņēmējs, no otras puses, abi kopā saukti Puses, bet katrs atsevišķi – Puse, pamatojoties uz Pasūtītāja veiktā Publisko iepirkumu likumā nereglamentētā iepirkuma “**Ielu apgaismojuma izbūve Saukas pagastā, Viesītes novadā**" iepirkuma identifikācijas Nr. VNP 2020/N-12 (turpmāk – Iepirkums) rezultātiem, ievērojot Pušu brīvu gribu, noslēdz šādu līgumu (turpmāk – Līgums):

**1. Līguma priekšmets un darbības termiņš**

1.1. Pasūtītājs uzdod un apmaksā, bet Būvuzņēmējs veic ielu apgaismojuma izbūvi Saukas ciemā, Saukas pagastā Viesītes novadā (turpmāk – Darbi), atbilstoši Līguma noteikumiem, paskaidrojuma rakstam, Iepirkumā iesniegtajai tāmei (līguma 1. pielikums) Darbu izpildes kalendārajam grafikam ( līguma 2. pielikums) un spēkā esošajiem būvniecības normatīvajiem aktiem.

1.2. Līgums stājas spēkā tā parakstīšanas brīdī un ir spēkā līdz tā saistību pilnīgai izpildei.

1.3. Būvdarbi jāpabeidz līdz \_\_\_\_\_\_\_\_\_\_\_\_\_\_, ieskaitot atzīmes iegūšanu paskaidrojuma rakstā par būvdarbu pabeigšanu.

**2. Līgumcena un norēķinu kārtība**

2.1. Līgumcena par Līguma 1.1.punktā noteiktajiem Darbiem atbilstoši Līguma 1.pielikumā tāmes norādītajam ir **\_\_\_** (*summa vārdiem*) (turpmāk – Līgumcena). Saskaņā ar Pievienotās vērtības nodokļa likuma 142.pantu pievienotās vērtības nodokli valsts budžetā maksā Pasūtītājs

2.2. Līgumcenā ietilpst visas Līguma 1.pielikumā norādīto Darbu izmaksas.

2.3.. Līguma 1.pielikumā norādīto Darbu izmaksas paliek nemainīgas visā Līguma darbības laikā, izņemot Līgumā atrunātos gadījumos.

2.4. Līgumcena var mainīties, ja Pasūtītājs samazina vai palielina Līguma 1.pielikumā noteikto Darbu apjomu vai ja likumdevējs Līguma darbības laikā groza Latvijas Republikā spēkā esošos normatīvos aktus, kas nosaka nodokļus, kas attiecas uz Līguma 1.1.punktā noteiktajiem Darbiem.

2.5. Jebkuras izmaiņas attiecībā uz Līgumcenu ir spēkā vienīgi Pusēm rakstiski vienojoties.

2.6.Pasūtītājs pirmo maksājumu veic pēc 50% darbu apjoma izpildes, ja ir saņemts veikto darbu izpildes akts (forma Nr. 2) un atbilstošs rēķins. Maksājuma izpildes termiņš -30 (trīsdesmit) kalendārās dienas no rēkina saņemšanas dienas.

2.7. Atlikušo līguma summu Pasūtītājs pārskaita Būvuzņēmēja norēķinu kontā 30 (trīsdesmit) kalendāro dienu laikā pēc attiecīga Būvuzņēmēja rēķina saņemšanas, kuru Būvuzņēmējs izsniedz Pasūtītājam pēc visu Darbu pabeigšanas un Darbu pieņemšanas – nodošanas akta parakstīšanas un atzīmes iegūšanas paskaidrojuma rakstā par darbu pabeigšanu.

**3. Darbu izpildes vispārīgie noteikumi**

3.1. Būvuzņēmējam pēc Pasūtītāja pilnvarojuma ne vēlāk kā \_\_\_\_\_\_\_\_\_\_\_\_\_\_\_ (datums)[[2]](#footnote-2) jāiegūst atzīme paskaidrojuma rakstā par būvdarbu uzsākšanas nosacījumu izpildi.

3.2. Būvuzņēmējam ir jāpieņem Darbu veikšanas vieta (turpmāk – Darbu teritorija) no Pasūtītāja pirms būvdarbu uzsākšanas objektā, rakstiski noformējot Darbu teritorijas pieņemšanas – nodošanas aktu.

3.3. Pēc Līguma 3.2.punktā minētā Darbu teritorijas pieņemšanas – nodošanas akta parakstīšanas tiek uzskatīts, ka Būvuzņēmējs ir iepazīstināts ar esošo situāciju Darbu teritorijā un turpmāk nevar izvirzīt nekādas pretenzijas Pasūtītājam saistībā ar Darbu teritoriju.

3.4. Līguma 1.3.punktā minētais Darbu izpildes termiņš var tikt pagarināts ne ilgāk kā līdz 2020. gada 1. novembrim šajā līgumā paredzētajā kartībā un gadījumos Pusēm savstarpēji rakstveidā vienojoties, ja vienošanās ir pamatota ar objektīviem apsvērumiem, kurus Puses nebija paredzējušas un nevarēja paredzēt Līguma noslēgšanas brīdī.

3.5. Darbi tiek uzskatīti par pieņemtiem pēc Darbu pieņemšanas – nodošanas akta abpusējas parakstīšanas.

3.6. Gadījumā, ja Darbu izvērtēšanas un/vai pieņemšanas gaitā tiek konstatēti trūkumi vai nepilnības Darbu izpildē, Darbu pieņemšanas – nodošanas aktā Pasūtītājs norāda termiņus trūkumu novēršanai.

3.7. Pēc Darbu nodošanas un Pušu abpusējas Darbu teritorijas pieņemšanas – nodošanas akta parakstīšanas, Būvuzņēmējs 5 (piecu) kalendāro dienu laikā atbrīvo Darbu teritoriju.

3.8. Līdz Līguma 3.7.punktā minētā akta parakstīšanai Būvuzņēmējs ir atbildīgs par Darbu teritoriju.

3.9. Pasūtītājs ir tiesīgs veikt kontroli pār Līguma izpildi, pieaicinot speciālistus un ekspertus, pieprasīt un saņemt no Būvuzņēmēja ar Darbu izpildi saistītās atskaites, dokumentus vai to kopijas.

3.10.Būvuzņēmējs veic izbūvētās ielu apgaismojuma sistēmas izpilduzmērījumus un dokumentāciju iesniedz pasūtītājam.

**4. Pušu atbildība**

4.1. Līguma 1.3. noteiktā Darbu izpildes termiņa nokavēšanas gadījumā, ja kavējums ir radies Būvuzņēmēja vainas dēļ, Būvuzņēmējs maksā Pasūtītājam, pēc Pasūtītāja rakstveida pieprasījuma, līgumsodu 0,1% (nulle komats viens procents) apmērā no Līgumcenas par katru nokavēto dienu, bet ne vairāk kā 10% (desmit procenti) no Līgumcenas.

4.2. Līguma 2.6.punktā noteikto apmaksas termiņu nokavēšanas gadījumā Pasūtītājs maksā Būvuzņēmējam pēc Būvuzņēmēja rakstveida pieprasījuma līgumsodu 0,1% (nulle komats viens procents) apmērā no termiņā nesamaksātās summas par katru nokavēto kalendāro dienu, bet ne vairāk kā 10% (desmit procenti) no Līgumcenas.

4.3. Darbu garantijas termiņš ir 36 (trīsdesmit seši) mēneši no darbu nodošanas – pieņemšanas akta parakstīšanas dienas. Ja Līgums tiek lauzts, garantijas laiks sākas no Līguma laušanas datuma un attiecas tikai uz tiem veiktajiem Darbiem, kuru pabeigšana noformēta ar Darbu pieņemšanas – nodošanas aktu.

4.4. Ja Darbu garantijas termiņā Pasūtītājs konstatē Darbu izpildes nepietiekamas kvalitātes rezultātā radušos bojājumus vai slēptus defektus, kurus nebija iespējams atklāt, pieņemot izpildītos Darbus, vai rodas cita veida iebildumi par izpildītajiem Darbiem, Pasūtītājs noformē konstatēto trūkumu (defektu) aktu un iesniedz pretenziju Būvuzņēmējam.

4.5. Ja Pasūtītājs iesniedz Būvuzņēmējam rakstisku pretenziju Darbu garantijas termiņā, Būvuzņēmējs novērš pretenzijā norādītos bojājumus vai atklātos defektus ar saviem spēkiem un par saviem līdzekļiem ar Pasūtītāju rakstiski saskaņotā termiņā.

4.6. Par Līguma 4.5.punktā noteiktajā kārtībā saskaņotā termiņa nokavēšanu Būvuzņēmējs maksā Pasūtītājam līgumsodu 0,1% (nulle komats viens procents) apmērā no Līgumcenas par katru nokavēto dienu, bet ne vairāk kā 10% (desmit procenti) no Līgumcenas.

4.7. Līgumsodu samaksa neatbrīvo vainīgo Pusi no pienākuma izpildīt tai ar Līgumu noteiktās saistības.

4.8. Ja Līguma 4.5.punktā noteiktajā kārtībā saskaņotā termiņa nokavējums pārsniedz 30 (trīsdesmit) kalendārās dienas, Pasūtītājs var pieaicināt citu speciālistu (Būvuzņēmēju) Līguma 4.4.apakšpunktā minēto bojājumu vai atklāto defektu novēršanai, pieprasot no Būvuzņēmēja atlīdzināt naudas summu, kas norādīta minētā speciālista iesniegtajā rēķinā par padarīto darbu, kā arī Līguma 4.1.punktā minēto līgumsodu.

**5. Pušu pienākumi un tiesības**

**5.1. Pasūtītāja tiesības un pienākumi:**

5.1.1. ievērot Līguma noteikumus;

5.1.2. nodot Būvuzņēmējam Darbu teritoriju Darbu veikšanai atbilstoši Līguma 3.1.apakšpunktā noteiktajam;

5.1.3. nodrošināt Būvuzņēmējam piekļūšanu Darbu teritorijai ar Būvuzņēmēju iepriekš saskaņotā laikā, un nodrošināt Būvuzņēmēju ar iespēju piekļūst pie nepieciešamajām inženierkomunikācijām;

5.1.4. sniegt Būvuzņēmējam nepieciešamo informāciju Darbu veikšanai;

5.1.5. Līgumā noteiktajos termiņos veikt samaksu par Būvuzņēmēja izpildītajiem Darbiem;

5.1.6. pieņemt atbilstoši Līguma un Līguma 1. un 2.pielikumu nosacījumiem izpildītus Darbus ar Darbu pieņemšanas – nodošanas aktu;

5.1.7. Pasūtītājam ir tiesības no Būvuzņēmējam maksājamās summas ieturēt izmaksas, kuras Būvuzņēmējam ir pienākums, saskaņā ar Līguma noteikumiem, maksāt kā atlīdzību par nodarītajiem zaudējumiem, kā arī līgumsodus.

**5.2. Būvuzņēmēja pienākumi un tiesības:**

5.2.1. Veikt Darbus pienācīgā kvalitātē un Līguma 1.3.punktā paredzētajā termiņā. Kvalitatīvi izpildīti Darbi Līguma izpratnē ir Darbi, kas izpildīti atbilstoši Latvijas Republikas spēkā esošo normatīvo aktu prasībām attiecībā uz Darbu izpildi, kā arī vispārpieņemtai labai praksei, Darbu sniegšanas nozarē;

5.2.2. izpildot Līguma saistības, ievērot Latvijas Republikā spēkā esošo tiesisko regulējumu, šā Līguma nosacījumus un drošības pasākumus Darbu teritorijā;

5.2.3. norīkot līdz Darbu uzsākšanai par Darbu izpildi atbildīgo personu (turpmāk – Darbu vadītāju\_\_\_\_\_\_\_\_\_\_\_\_\_\_\_\_\_ ,nodrošināt pastāvīgu Darbu vadītāja atrašanos Darbu teritorijā Darbu veikšanas laikā. Darbu vadītāja nomaiņa iespējama tikai pēc iepriekšējas rakstiskas saskaņošanas ar Pasūtītāju;

5.2.4. kārtot visas nepieciešamās formalitātes un apmaksāt Darbu veikšanai nepieciešamo atļauju iegūšanu un saskaņošanu;

5.2.6. par saviem līdzekļiem nodrošināt visus Darbam nepieciešamos tehniskos līdzekļus Darbu veikšanai;

5.2.7. ievērojot, ka Pasūtītāja darbība netiek pārtraukta, Darbus svētku dienās un brīvdienās veikt ar Pasūtītāja pārstāvi -izpilddirektoru \_\_\_\_\_ rakstveidā saskaņotajā laikā;

5.2.8. Darbu teritorijā nodrošināt tīrību un kārtību.

5.2.9. būvgružus un atkritumus uzglabāt un izvest tiem paredzētajos Būvuzņēmēja konteineros, kuri jānovieto ar Pasūtītāju saskaņotajās vietās;

5.2.11. atbildēt par visiem zaudējumiem, kas Darbu izpildes laikā tiek nodarīti Pasūtītājam Būvuzņēmēja rīcības dēļ un atlīdzināt Pasūtītājam minētos nodarītos zaudējumus pilnā apmērā;

5.2.12. netraucēt transporta (ugunsdzēsības, atkritumu izvešanas u.c.) kustības iespējas caur Darbu teritoriju;

5.2.13. veikt risku apdrošināšanu atbilstoši 19.08.2014. MK noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”;

5.2.14. uzņemties darba aizsardzības koordinatora pienākumus būvlaukumā.

**6. Nepārvarama vara**

6.1. Ja Būvuzņēmējs vai Pasūtītājs nevar pilnīgi vai daļēji izpildīt savas saistības tādu apstākļu dēļ, kurus izraisījusi nepārvarama vara – ugunsgrēks, plūdi un citas stihiskas nelaimes gadījumi, Puses tiek atbrīvotas no atbildības par Līguma saistību nepildīšanu.

6.2. Ja Līguma 6.1.punktā minētie apstākļi ilgst ilgāk par 14 (četrpadsmit) kalendārajām dienām, tad jebkurai no Pusēm ir tiesības vienpusēji lauzt Līgumu, un šajā gadījumā nevienai Pusei nav tiesību pieprasīt no otras segt zaudējumus, kas radušies Līguma laušanas rezultātā. Līguma laušana neatbrīvo Puses no to saistību izpildes, kuras izveidojušās līdz Līguma 6.1.punktā minēto apstākļu iestāšanās brīdim.

6.3. Puse, kurai kļuvis neiespējami izpildīt saistības Līguma 6.1.punktā minēto apstākļu dēļ, 5 (piecu) kalendāro dienu laikā rakstiski paziņo otrai Pusei par šādu apstākļu rašanos vai izbeigšanos. Nepārvaramas varas apstākļi jāpamato ar attiecīgas valsts vai pašvaldības institūcijas izsniegto dokumentu.

**7. Līguma grozīšana un izbeigšana**

7.1. Visi grozījumi un papildinājumi tiek noformēti rakstveidā vienojoties un ir Līguma neatņemama sastāvdaļa.

7.2. Pasūtītājs ir tiesīgs vienpusēji lauzt Līgumu, nemaksājot līgumsodu un neatlīdzinot nekādus zaudējumus, par to paziņojot Būvuzņēmējam rakstveidā 5 (piecas) kalendārās dienas iepriekš, šādos gadījumos:

7.2.1. Ja Būvuzņēmējs bez attaisnojoša iemesla Līguma noteiktajā termiņā neuzsāk Darbu izpildi vai aptur Darbu gaitu, vai kavē bez attaisnojoša iemesla Līguma 2.pielikumā norādītos termiņus ilgāk par 10 (desmit) kalendārajām dienām;

7.2.2. Ja Būvuzņēmējs pēc Pasūtītāja rakstveida atgādinājuma atkārtoti neievēro Līguma 5.2.apakšpunktā minētos noteikumus.

7.3. Ja Pasūtītājs lauž Līgumu saskaņā ar Līguma 7.2.1 un 7.2.2.apakšpunktu noteikumiem, Būvuzņēmējam ir pienākums samaksāt Pasūtītājam līgumsodu 10% (desmit procenti) apmērā no Līgumcenas.

7.4. Ja Pasūtītājs pēc savas iniciatīvas vēlas samazināt Darbu apjomu, kas ar Līgumu ir uzticēts Būvuzņēmējam, Pasūtītājs rakstiski brīdina par to Būvuzņēmēju 7 (septiņas) kalendārās dienas iepriekš.

**8. Strīdu izskatīšanas kārtība**

8.1. Visus jautājumus, kas nav noteikti Līgumā, Puses risina saskaņā ar Latvijas Republikā spēkā esošajiem normatīvajiem aktiem.

8.2. Strīdus un nesaskaņas, kas var rasties Līguma darbības laikā, Puses risina savstarpēju pārrunu ceļā. Ja Pušu starpā vienošanos panākt nav iespējams, strīdi izskatāmi Latvijas Republikas normatīvajos aktos paredzētajā kārtībā Latvijas Republikas tiesā.

**9. Citi noteikumi**

9.1. Jebkādi Būvuzņēmēja sagatavoti pētījumi, ziņojumi, citi materiāli vai citā veidā Līguma darbības laikā radītas intelektuālā īpašuma tiesības pieder Pasūtītājam, un paliek tā īpašumā.

9.2. Par Līguma izpildes atbildīgās personas:

9.2.1. **No Pasūtītāja puses** – \_\_\_\_\_\_\_\_\_\_\_\_\_\_\_\_\_\_\_\_\_

Par Līguma izpildi atbildīgā persona no Pasūtītāja puses ir atbildīga par darbības koordinēšanu atbilstoši šim Līgumam, par Darbos izmantojamo materiālu saskaņošanu, par rēķinu saņemšanu, to saskaņošanu un Darbu pieņemšanas un Darbu teritorijas pieņemšanas – nodošanas akta parakstīšanu.

9.2.2. **No Būvuzņēmēja puses** \_\_\_\_\_\_\_\_\_

Par Līguma izpildi atbildīgā persona no Būvuzņēmēja puses ir atbildīga par darbības koordinēšanu atbilstoši Līgumam, par Darbos izmantojamo materiālu saskaņošanu, par rēķinu iesniegšanu, Darbu pieņemšanas – nodošanas akta iesniegšanu un parakstīšanu.

9.3. Neviena no Pusēm nedrīkst nodot savas Līgumā noteiktās tiesības vai pienākumus trešajai personai, ja vien tas nav saistīts ar Puses reorganizāciju vai pāreju Komerclikuma izpratnē, kā arī izņemot Līgumā minētajos gadījumos un kārtībā.

9.4. Puses 10 (desmit) darbdienu laikā informē viena otru par adreses, norēķinu kontu vai citu rekvizītu izmaiņām.

9.5. Puses ir iepazinušās ar Līguma saturu. Tas satur pilnīgu Pušu vienošanos un to nevar mainīt citā kārtībā, kā tikai Pusēm rakstveidā vienojoties.

9.6. Puses ar saviem parakstiem apliecina, ka tām ir visas nepieciešamās pilnvaras un atļaujas slēgt Līgumu.

9.7.Līguma dokumenti:

9.7. 1.Šis līgums,

9.7.2.iepirkuma instrukcija,

9.7.3. Būvuzņēmēja piedāvājums iepirkumam,

9.7.4.paskaidrojuma raksts,

9.7.4.līguma pielikumi,

9.7.4. Līguma grozījumi (ja tādi būs),

9.7.5.Pušu sarakste līguma izpildes jautājumos.

9.8. Līgums sagatavots latviešu valodā 2 (divos) oriģinālos eksemplāros, un izsniegts pa 1 (vienam) parakstītam eksemplāram katrai Pusei. Abiem Līguma eksemplāriem ir vienāds juridiskais spēks.

9.9. līguma pielikumi

1. **Pušu rekvizīti un paraksti**

1. Būvdarbu cena bez pievienotās vērtības nodokļa nesasniedz EUR 20000 [↑](#footnote-ref-1)
2. Atbilstoši iesniegtajam laika grafikam. [↑](#footnote-ref-2)